open-index/open-wikipedia-markdown huggingface dataset:
Rambo Amadeus

**Antonije Pušić**, kjend som **Rambo Amadeus**, () er ein serbisk-montenegrinsk songar og låtskrivar. Han representerte Montenegro i den fyrste semifinalen i Eurovision Song Contest 2012 med songen «Euro Neuro», men kom ikkje vidare.

## Kjelder

**Denne artikkelen bygger på «[[:en:Rambo Amadeus|Rambo Amadeus]]» frå ,  den 29. januar 2012.*
Évlalo

**Évlalo** (gresk Εύλαλο) er ein landsby som er hovudsete i kommunen Tópiros i periferieininga Xánthi i periferien Aust-Makedonía og Thráki i Hellas.

## Referansar
Ohausjøen

**Ohausjøen** (Lake Oahu) er ein bresjø i Mackenzie Basin på Sørøya på New Zealand. Han får tilførsler frå elvene Hopkins og Dobson, som kjem frå Søralpane, og har utløp til Ohauelva, som sjølv er ein del av Waitakielva hydroelektriske prosjekt.

Ohausjøen er den minste av tre tilnærma parallelle innsjøar som ligg i nord-sør-retning langs den nordlege grensa til Mackenzie Basin, dei andre er Pukaki- og Tekaposjøen. Han har ei overflate på 60&nbsp;km².

Skisenteret Ohau ski field ligg ved den sørvestlege breidda til sjøen.

Ohausjøen utgjer ein del av den tradisjonelle grensa mellom regionane Otago og Canterbury. Hopkins River spring ut frå det nordlege punktet i Otago. Geografisk ligg innsjøen i den nordvestlege delen av Waitaki District, sør i Canterbury.

Ohausjøen ligg ved sykkelvegen Alps 2 Ocean Cycle Trail.

## Referansar


**Denne artikkelen bygger på «[[:en:Lake Ohau|Lake Ohau]]» frå ,  den 29. januar 2012.*  
 

## Bakgrunnsstoff
* Ski Ohau
* Bilete av Ohau
Beverkrigane

**Beverkrigane**, òg kjend som **irokesarkrigane** eller **dei franske og irokesiske krigane**, syner til ei rekkje konfliktar utkjempa på midten av 1600-talet aust i Nord-Amerika. Irokesarane fekk støtte og våpen frå nederlandske og engelske handelspartnarar og dei prøvde å utvide områda sine og få monopol på pelshandelen og handelen mellom dei europeiske marknadane og stammene vest i regionen kring Dei store innsjøane. Konflikten vart utkjempa mellom nasjonane i Irokesarførderasjonen, leia av dei dominerande mohawkane, mot dei franskstøtta algonkinsk-talande stammene i regionen Dei store innsjøane.

Krigane var brutale og vert rekna som ein av dei blodigaste konfliktane i Nord-Amerika. Irokesarane gjekk sigrande ut av striden og utvida områda sine og trekte nye stammegrenser i Nord-Amerika. Dei øydela fleire stammesamband som huron, dei nøytrale, erie og susquehannock. Dei pressa somme austlege stammer vest for Mississippielva eller sørover og inn i Carolina. Irokesarane kontrollerte òg Ohiodalen som jaktmarker, frå om lag 1670 og frametter. Ohio Country og Nedre Michiganhalvøya vart meir eller mindre tømd for indianarar då dei flykta vestover for å kome seg unna dei irokesiske krigarane. Mykje av regionen vart sidan folkesett på ny av indianarar som hovudsakleg høyrte til Dei seks nasjonane, sjå Mingo. 

Både algonkinske og irokesiske samfunn vart hardt råka av desse krigane. Konflikten pågjekk samstundes med at irokesarane mista nederlendarane som alliert i kolonien Ny-Nederland og samstundes med at franskmennene prøvde å få irokesarane over på si side mot engelskmennene. Etter at irokesarane vart handelspartnarar med engelskmennene, var alliansen deira særs viktig for den seinare engelske ekspansjonen. Dei nytta dei irokesiske erobringane for å gjere krav på Northwest Territory.

## Kjelder

**Denne artikkelen bygger på «[[:en:Beaver Wars|Beaver Wars]]» frå ,  den 29. januar 2012.*
Sélero

**Sélero** (gresk Σέλερο) er ein distriktsby og ein tidlegare kommune i periferieininga Xánthi i periferien Aust-Makedonía og Thráki i Hellas. Sélero inngår frå 2011 som ei kommunaleining i kommunen Ávdira.

Ved folketeljinga i 2021 hadde kommunaleininga Sélero 5&nbsp;081&nbsp;innbyggjarar, medan tettstaden med same namn hadde 1&nbsp;954&nbsp;innbyggjarar.

## Referansar
Sóstis

**Sóstis** (gresk Σώστης) er ein landsby og ein tidlegare kommune i periferieininga Rodópi i periferien Aust-Makedonía og Thráki i Hellas. Sóstis inngår frå 2011 som ei kommunaleining i kommunen Íasmos.

Ved folketeljinga i 2021 hadde kommunaleininga Sóstis 5&nbsp;521&nbsp;innbyggjarar, medan tettstaden med same namn hadde 632&nbsp;innbyggjarar.

## Referansar
David Mitchell

**David James Stuart Mitchell** () er ein britisk skodespelar, komikar og skribent. Han er eine halvparten av komikarduoen Mitchell og Webb, saman med Robert Webb.

Mitchell møtte Webb ved Universitet i Cambridge. Dei var begge med i Cambridge Footlights, der Mitchell vart president. Duoen er saman i komiserien *Peep Show* som går på Channel 4. Mitchell vann The British Academy Television Award for Best Comedy Performance i 2009 for sitt bidrag i denne serien. Duoen har skrive og spelt saman i mange sketsjshow, mellom anna *[[The Mitchell and Webb Situation]]*, *[[That Mitchell and Webb Sound]]* og *[[That Mitchell and Webb Look]]*. Mitchell og Webb var og i den britiske versjonen av Apple sin reklamekampanje *[[Get a Mac]]*. Deira fyrste film, *Magikarane* (*Magicians*), der Mitchell spelte den tradisjonelle magikaren Harry, kom ut i 2007.

## Filmografi
### Film

### TV

#### Andre opptredenar

;Andre program
* *The 100 Greatest Cartoons* (2005)
* *Britain's 50 Greatest Comedy Sketches* (2005)
* *[[Imagine (TV series)|Imagine]]* – 1 opptredenar (2006)
* *[[TV Heaven, Telly Hell]]* – 1 opptredenar (2006)
* *[[The Law Of The Playground]]* – 7 opptredenar (2006)
* *[[Friday Night with Jonathan Ross]]* – 2 opptredenar (2007, 2009)
* *The World's Greatest Comedy Characters* (2007)
* *[[Parkinson (TV series)|Parkinson]]* – 1 opptredenar (2007)
* *Time Shift* – 1 opptredenar (2007)
* *[[Lily Allen and Friends]]* – 1 opptredenar (2008)
* *[[The Graham Norton Show]]* – 3 opptredenar (2008, 2009, 2011)
* *[[Question Time (TV series)|Question Time]]* – 3 opptredenar (2008, 2009, 2011)
* *[[Who Do You Think You Are? (British TV series)|Who Do You Think You Are?]]* – 1 opptredenar (2009)
* *[[This Morning (TV series)|This Morning]]* – 1 opptredenar (2009)
* *[[The One Show]]* – 2 opptredenar (2009, 2011)
* *[[Alan Carr: Chatty Man]]* – 1 opptredenar (2009)
* *Channel 4's Comedy Gala* (2010)
* *Channel 4's Alternative Election Night* – vert (2010)
* *[[BBC Breakfast]]* – 4 opptredenar (2010, 2011)
* *[[10 O'Clock Live]]* – Med-vert (2011)
* *Mark Lawson Talks to...* - 1 opptredenar (2011)
* *Ronnie Corbett's Comedy Britain* - 1 opptredenar (2011)
* *QI - Genesis* (2011)
* *[[Michael McIntyre's Christmas Comedy Roadshow]]* (2011)

## Radio

;**Anna**
* *[[The Unbelievable Truth]]* – Vert (2006–)
* *[[Heresy (radio series)|Heresy]]* – 4 opptredenar (2008–2010)
* *[[Just a Minute]]* – 4 opptredenar (2009, 2010)
* *[[Desert Island Discs]]* – 1 opptredenar – (2009)
* *[[The News Quiz]]* – 1 opptredenar – (2009)
* *[[I'm Sorry I Haven't A Clue]]* – 6 opptredenar – (2009-2011)

## Kjelder

**Denne artikkelen bygger på «[[:en:David Mitchell (actor)|David Mitchell (actor)]]» frå ,  den 29. januar 2012.*  
 

## Bakgrunnsstoff

*
Pelshandel

**Pelshandel** er ein verdsomfattande industri som omhandlar kjøp og sal av dyrepels. Sidan verdsmarknaden vart oppretta i tidleg moderne tid har pels frå boreale, arktiske og kaldtempererte pattedyr vore mest verdsett. Historisk hadde handelen stor innverknad i utforskinga og koloniseringa av Sibir, nordlege Nord-Amerika og Sør-Shetland og Sør-Sandwichøyane. 

I dag er ikkje lenger pelshandelen like viktig og er stort sett basert på pelsfarmar og autorisert viltjakt. Mange dyrerettsorganisasjonar er imot pelshandel og meiner at det vert nytta skånsellause metodar, medan dei som støttar pelshandelen meiner at metodane ikkje er skånsellause, at det er rike dyrebestandar og at dei har rett til å praktisere ein tradisjonell livsstil. 

Pels har i dag delvis blitt erstatta av syntetiske etterlikningar. 

## Sjå òg
* Beverkrigane
* Hudson's Bay Company
* North West Company

## Kjelder

**Denne artikkelen bygger på «[[:en:Fur trade|Fur trade]]» frå ,  den 29. januar 2012.*  
 

## Bakgrunnsstoff
Algonkinar

**Algonkinar**  er eit urfolk i Nord-Amerika som talar algonkinsk og er ein del av dei algonkinske folka. Kulturelt og språkmessig er dei nært i slekt med odawa og ojibwe, som dei dannar den større anicinàpe-gruppa (Anishinaabe) med. Algonkinane kallar seg sjølv *omàmiwinini* (fleirtal *omàmiwininiwak*) eller det meir generaliserte namnet *anicinàpe*.

Dei fleste algonkinane lever i Quebec. Dei ni algonkin-gruppene i denne provinsen, og ei i Ontario, har ein samla folkesetnad på kring 11&nbsp;000. 

## Kjelder

**Denne artikkelen bygger på «[[:en:Algonquin people|Algonquin people]]» frå ,  den 29. januar 2012.* 
*** oppgav desse kjeldene:*
Susa

**Susa** var ein by i oldtidsrika Elam, Persarriket og Partia. Ruinane etter byen ligg ved foten av Zagrosfjella rundt 25 mil aust for Tigris, mellom elvane Karkheh og Dez. Ved staden ligg no den moderne småbyen Shush i Khuzestan i Iran.

Susa høyrer til blant dei eldste byane i verda. Arkeologiske utgravingar har vist spor etter bybusetnad her som er rundt 6000 år gamle. Byen var hovudstad i Elam til han blei øydelag av assyrarkongen Assurbanipal i 640-åra f.Kr. Han blei deretter erobra av dei persiske Akamenidane, og gjenreist av Darius den store, som også hadde byen som hovudstad.
Susa blei seinare erobra av Aleksander den store og gjort til del av Selevkideriket. Han var viktig fram til 1200-talet.

## Kjelder


**Denne artikkelen bygger på «[[:en:Susa|Susa]]» frå ,  den 15. juli 2013.* 
*** oppgav desse kjeldene: *
**Jean Perrot, *Le Palais de Darius à Suse. Une résidence royale sur la route de Persépolis à Babylone*, Paris, Paris-sorbonne.fr , 2010
**
*
**


## Bakgrunnsstoff
*Nettstaden til Susa by 
*Susa ved Irantour.org
*Bilete frå Susa  ved Livius.org
*Luftfoto av Susa  ved uchicago.edu
*Digitale bilete av kuneiform frå Susa  ved CDLI
Louis de Buade

**Louis de Buade, Comte de Frontenac et de Palluau** () var ein fransk soldat, hoffmann og generalguvernør i Ny-Frankrike frå 1672 til 1682 og frå 1689 til han døydde 1698. Han oppretta mange fort ved Dei store innsjøane og var innblanda i ei rekkje slag mot engelskmennene og irokesarane.

I den første perioden sin støtta han utvidinga av pelshandelen og oppretta Fort Frontenac (i det som i dag er Kingston i Ontario) og kom i konflikt med andre medlemmer av Høgsterådet over utvidinga og over hoveriane som måtte til for å byggje dei nye forta. Særleg støtta han salet av brandy til indianarane, mot viljen til biskop François de Laval som rekna dette som ei dødssynd. Konflikten med Høgsterådet gjorde at han vart attendekalla til Frankrike i 1682. 

Den andre perioden hans var prega av forsvaret av Quebec frå den britiske invasjonen under Kong Vilhelm-krigen, ein suksessrik geriljakrig mot irokesiske og engelske busetnader som førte til at trugselen frå irokesarane mot Ny-Frankrike vart fjerna og pelshandelen vart utvida i stor grad ved hjelp av kanadiske *[[coureurs des bois]]*. Han døydde før han vart kalla attende til Frankrike for andre gong. 

## Kjelder

**Denne artikkelen bygger på «[[:en:Louis de Buade de Frontenac|Louis de Buade de Frontenac]]» frå ,  den 29. januar 2012.* 
*** oppgav desse kjeldene:*
Idrettslaget Leik

**Idrettslaget Leik** er heimehøyrande på Hølonda i Trøndelag og vart skipa 6. januar 1894 som *Skilaget Leik*. Laget har i dag aktivitet innan trim og friidrett, handball, fotball, ishockey, orientering og ski. Leik-medlemane Magnar Estenstad, Toralf Engan og Oddvar Brå har alle vore i verdseliten i skisporten.

Laget har har to ljosløyper for langrenn, ein hoppbakke, ein ishockeybane med kunstis, to fotballbanar og ein idrettshall.

## Noregsmeisterskap
* 1954 &ndash; NM på ski 3 x 10 km stafett for menn

## Kjende utøvarar
* Magnar Estenstad &ndash; langrenn &ndash; bronse på femmila i OL i Oslo 1952, noregsmeister på femmila 1948, 49, 52, 53 og 54 og på tremila i 1950.
* Toralf Engan &ndash; hopp &ndash; olympisk meister i stor bakke OL i Innsbruck 1962, vinnar av hoppveka 62/63, verdsmeister i normalbakke 1962 og noregsmeister i 1961.
* Oddvar Brå &ndash; langrenn &ndash; verdsmeister på 15 km og stafett i Oslo 1982, 16 individuelle noregsmeisterskap i langrenn og eitt på 20 km terrenglaup, vinnar av verdscupen i langrenn 1975 og 1979. 
* Svein Lilleberg &ndash; langrenn &ndash; fem gonger paralympisk meister

## Referansar

## Bakgrunnsstoff
* Nettstaden til IL Leik
Provinsen Maine

**Provinsen Maine** syner til fleire engelske koloniar med same namn på 1600-talet langs nordaustkysten av Nord-Amerika. Til tider utgjorde det delar av dagens Maine, New Hampshire og Vermont, samt dei kanadiske provinsane Quebec og New Brunswick. Provinsen eksisterte gjennom ei rekkje landpatent, mellom anna som **New Somersetshire**. Den endelege inkarnasjonen av Provinsen Maine, utgjorde vestlege delar av dagens Maine, og vart innlemma i Massachusetts Bay Colony i 1650-åra.

## Kjelder

**Denne artikkelen bygger på «[[:en:Province of Maine|Province of Maine]]» frå ,  den 30. januar 2012.*
Dover i New Hampshire

**Dover** er ein by i Strafford County i New Hampshire i USA. Han har kring 30&nbsp;000 innbyggjarar og er den største byen i Seacost Region i New Hampshire. Han er administrasjonsstad i Strafford County, og heim til Wentworth-Douglass sjukehus, Woodman Institute Museum, og New Hampshire barnemusem.

Byen vart grunnlagd i 1623 som Hilton's Point av brørne William og Edward Hilton, fiskehandlarar frå London, Dover er den eldste permanente busetnaden i New Hampshire, og den sjuande eldste i USA. 

## Kjelder

* *Denne artikkelen bygger på «[[:en:Dover, New Hampshire|Dover, New Hampshire]]» frå , den 30. januar 2012.* 

## Bakgrunnsstoff

*
Dominionen Ny-England

**Dominionen Ny-England i Amerika** (engelsk *Dominion of New England*) (1686–1689) var ein administrativ union av engelske koloniar i Ny-England i Nord-Amerika.  Maktområdet varte kortvarig fordi området det omfatta (frå Delaware River i sør til Penobscot Bay i nord), bestod av dagens Maine, New Hampshire, Vermont, Massachusetts, Rhode Island, Connecticut, New York og New Jersey, og var for stort for ein enkel guvernør å styre. Det var òg andre faktorar som gjorde at det vart mislukka, som at guvernøren, sir Edmund Andros, var særs upopulær og gjorde saker som fornærma store delar av innbyggjarane i Ny-England. Etter at meldingar om den ærerike revolusjonen i England nådde Boston i 1689, gjorde puritanarar opprør mot Andros, og arresterte han og tenestemennene hans. Leisler-opprøret i New York City avsette viseguvernøren i maktområdet, Francis Nicholson.  Etter desse hendingane gjekk koloniane som var samla i maktområdet attende til slik dei hadde vore før maktområdet vart oppretta, trass i at somme av dei då vart formelt styrte utan særleg løyve. Nye løyve vart etter kvart skriven ut av kong Vilhelm III av England og dronning Maria II.  

## Kjelder

**Denne artikkelen bygger på «[[:en:Dominion of New England|Dominion of New England]]» frå ,  den 30. januar 2012.*
Fillýra

**Fillýra** (gresk Φιλλύρα) er ein landsby og ein tidlegare kommune i periferieininga Rodópi i periferien Aust-Makedonía og Thráki i Hellas. Fillýra inngår frå 2011 som ei kommunaleining i kommunen Arrianá, der han er hovudsete.

Ved folketeljinga i 2021 hadde kommunaleininga Fillýra 6&nbsp;813&nbsp;innbyggjarar, medan tettstaden med same namn hadde 827&nbsp;innbyggjarar.

## Referansar
Ringgau

**Ringgau** er ein kommune i delstaten Hessen, i Midt-Tyskland. Her bur det om lag 3000 menneske.

## Kjelder

**Denne artikkelen bygger på «[[:de:Ringgau|Ringgau]]» frå ,  den 30. januar 2012.*  

## Bakgrunnsstoff

*
Det vietnamesiske kommunistpartiet

**Det vietnamesiske kommunistpartiet** er eit kommunistisk parti i Vietnam. Det er det einaste lovlege partiet i Vietnam.
Anti-Counterfeiting Trade Agreement

**Anti-Counterfeiting Trade Agreement** (ACTA) er ei multilateral avtale for handheving av immaterielle rettar. Avtala søkjer å oppretta eit juridisk rammeverk rundt vareforfalsking, generiske medisinar og opphavsrettsbrot på Internett. ACTA vil etablera ei ny internasjonal juridisk ramme, der land kan delta på frivillig basis, og skapa sitt eige styrande organ utanfor eksisterande internasjonale institusjonar som Verdas handelorganisasjon (WTO), World Intellectual Property Organization (WIPO) eller Dei sameinte nasjonane (SN).

Avtala vart fyrste gongen underskriven i oktober 2011, og er i dag underskriven av 31 land.

## Bakgrunnsstoff
* Fakta om Acta , frå Datatilsynet.
* ACTA – en foreløpig analyse  av Gisle Hannemyr
Fotolívos

**Fotolívos** (gresk Φωτολίβος) er ein landsby i periferieininga Dráma i periferien Aust-Makedonía og Thráki i Hellas. Fotolívos var hovudsete i den tidlegare kommunen Sitagrí, som no er ei kommunaleining i kommunen Prosotsáni.

## Referansar
Néa Péramos i Kavála

**Néa Péramos** (gresk Νέα Πέραμος) er ein landsby i periferieininga Kavála i periferien Aust-Makedonía og Thráki i Hellas. Néa Péramos var hovudsete i den tidlegare kommunen Elevtherés, som no er ei kommunaleining i kommunen Pangéo.

## Referansar
Krinídes

**Krinídes** (gresk Κρηνίδες) er ein distriktsby i periferieininga Kavála i periferien Aust-Makedonía og Thráki i Hellas. Krinídes var hovudsete i den tidlegare kommunen Fílippi, som no er ei kommunaleining i kommunen Kavála.

## Referansar
Áno Thérmes

**Áno Thérmes** (gresk Άνω Θέρμες, bulgarsk (pomakisk) Нагорно махале, *Nagorno mahale*) er ein landsby i periferieininga Xánthi i periferien Aust-Makedonía og Thráki i Hellas. Han var hovudsete i den tidlegare kommunen Thérmes, som no er ei kommunaleining i kommunen Mýki.

## Referansar
Crush

**«Crush»** er ein song av Malin. Songen enda på tredjeplass i den andre delfinalen i Melodi Grand Prix 2012 og gjekk vidare til finalen. Teksten er skriven på engelsk.

## Kjelder
* MGP i Larvik - melodi 5: Malin
Beyond51

**Beyond51 Productions**, eller berre **Beyond51**, er eit norsk produsentlag og plateselskap. Selskapet vart skipa 26. juni 2008 av Kjetil Helgesen og Victor Eugen Forberg-Skogeng.

Beyond51 står bak melodi og produksjon av vinnarsongen i Melodi Grand Prix 2011, «Haba Haba», som var det norske bidraget i Eurovision Song Contest 2011. Dei har òg skrive «Crush», som Malin deltok med i Melodi Grand Prix 2012.}}

## Kjelder

**Denne artikkelen bygger på «[[:nb:Beyond51 Productions|Beyond51 Productions]]» frå ,  den 30. januar 2012.*
Féres i Évros

**Féres** (gresk Φέρες) er ein distriktsby og ein tidlegare kommune i periferieininga Évros i periferien Aust-Makedonía og Thráki i Hellas. Féres inngår frå 2011 som ei kommunaleining i kommunen Alexandroúpoli.

Ved folketeljinga i 2021 hadde kommunaleininga Féres 6&nbsp;500&nbsp;innbyggjarar, medan tettstaden med same namn hadde 4&nbsp;053&nbsp;innbyggjarar.

## Referansar
Debora-ekspedisjonen

**Debora-ekspedisjonen** var eit norsk forsøk på kolonisering av den folketomme Aldabraøya, del av Seychellane i Indiahavet. Galeasen Debora la ut frå Bergen 19.juli 1879 med om lag 50 nordmenn ombord. Ekspedisjon vart avbroten på Madagaskar, enkelte vart verande der på den store øya medan om lag 30 personar reiste inn til Durban i den britiske Natal-kolonien og slo seg ned der. Det budde allereie nokre nordmenn i Durban og biskop Hans Schreuder hadde i fleire tiår drive misjonsverksemd i Natal og Zululand. Etter berre tre år vart Debora etterfølgd av ei gruppe på 200 emigrantar (hovudsakleg frå Ålesund og Sunnmøre) som fekk tildelt jord i Marburg litt sør for Durban. Brev fra Debora-deltakarane vart trykt i norske aviser.

## Referansar
Metaxádes

**Metaxádes** (gresk Μεταξάδες) er ein landsby og ein tidlegare kommune i periferieininga Évros i periferien Aust-Makedonía og Thráki i Hellas. Metaxádes inngår frå 2011 som ei kommunaleining i kommunen Didymótikho.

Ved folketeljinga i 2021 hadde kommunaleininga Metaxádes 2&nbsp;387&nbsp;innbyggjarar, medan tettstaden med same namn hadde 494&nbsp;innbyggjarar.

## Referansar
New Divide

**New Divide** er ein song av den USA-amerikanske gruppa Linkin Park. Songen vart utgjeven på singel 18. mai 2009 i USA. Han vart komponert som hovudsong til filmen Transformers: De beseirede slår tilbake. Dette er andre gongen Linkin Park sin musikk er med i Transformers-filmane; songen What I've Done var med i filmen Transformers frå 2007.

## Kjelde


**Denne artikkelen byggjer på «[[:en:New Divide|New Divide]]» frå , den 31. januar 2012.*
Díkea

**Díkea** (gresk Δίκαια) er ein landsby i periferieininga Évros i periferien Aust-Makedonía og Thráki i Hellas. Díkea var hovudsete i den tidlegare kommunen Trígono, som no er ei kommunaleining i kommunen Orestiáda.

## Referansar
Onychognathus

***Onychognathus*** er ei biologisk slekt av afrikanske starar. Dette er 11 ganske like artar, og prega av raudbrune handsvingfjører som er veldig tydelege i flukt. Hannane er vanlegvis hovudsakleg svarte med glans i fjørdrakta, og hoene matt, mørke grå.
__NOTOC__
## Artslista
*Onychognathus*-starar i rekkjefølgje etter EBird/Clements Checklist v2018 med norske namn etter *Norske navn på verdens fugler*:  
* Smalnebbstare, *Onychognathus tenuirostris*, Slender-billed Starling, Rüppell, 1836, (LC)
* Bleikvengstare, *Onychognathus nabouroup*, Pale-winged Starling, Daudin, 1800, (LC)
* Tjukknebbstare, *Onychognathus neumanni*, Neumann's Starling, Alexander, 1908, (LC)
* Raudvengstare, *Onychognathus morio*, Red-winged Starling, Linné, 1766, (LC)
* Grønhovudstare, *Onychognathus fulgidus*, Chestnut-winged Starling, Hartlaub, 1849, (LC)
* Fjellskogstare, *Onychognathus walleri*, Waller's Starling, Shelley, 1880, (LC)
* Klippestare, *Onychognathus tristramii*, Tristram's Starling, Sclater, PL, 1858, (LC)
* Kvitnebbstare, *Onychognathus albirostris*, White-billed Starling, Rüppell, 1836, (LC)
* Parykkstare, *Onychognathus salvadorii*, Bristle-crowned Starling, Sharpe, 1891, (LC)
* Somalistare, *Onychognathus blythii*, Somali Starling, Hartlaub, 1859, (LC)
* Sokotrastare, *Onychognathus frater*, Socotra Starling, Sclater, PL & Hartlaub, 1881, (LC)

## Kjelder

* *Første utgåve av denne artikkelen byggjer på «[[:en:Onychognathus|Onychognathus]]» frå , den 30. januar 2011, artikkelen gav følgjande referansar:*
:* 

### Fotnotar

## Bakgrunnsstoff
Aplonis

***Aplonis*** er ei biologisk slekt av starar. Desse er i hovudsak øyaartar på Indonesia, Oseania og Australasia, nokre artar har jamvel utbreiing til Malayahalvøya, sørlege Vietnam, og nordaustlege Queensland. Fjørdrakta åt den typiske, vaksne *Aplonis*-staren er ganske jamt farga i svart, brun eller mørk grøn, nokre gonger med ein metallisk glans. Augeringen er ofte tydeleg farga. Ungfuglar av fleire artar har bleik underside med mørke striper.

Fleire artar har avgrensa utbreiingsområde, og som andre øyendemiske artar er dei blitt trua eller utrydda som følgje av tap av leveområde eller introduserte pattedyr som rotter.

## Artslista
*Aplonis*-starar i rekkjefølgje etter Clementslista versjon 6.6 frå august 2011 med norske namn etter *Norske navn på verdens fugler*.
* Metallstare, *Aplonis metallica*, Metallic Starling
* Gulaugestare, *Aplonis mystacea*, Yellow-eyed Starling
* Kantorstare, *Aplonis cantoroides*, Singing Starling
* Tanimbarstare, *Aplonis crassa*, Tanimbar Starling
* Atollstare, *Aplonis feadensis*, Atoll Starling
* Rennellstare, *Aplonis insularis*, Rennell Starling
* Biakstare, *Aplonis magna*, Long-tailed Starling
* Trådhalestare, *Aplonis brunneicapillus*, White-eyed Starling
* Brunvengstare, *Aplonis grandis*, Brown-winged Starling
* Makirastare, *Aplonis dichroa*, San Cristobal Starling
* Rustvengstare, *Aplonis zelandica*, Rusty-winged Starling
* Stripestare, *Aplonis striata*, Striated Starling
* Santostare, *Aplonis santovestris*, Mountain Starling
* Orientstare, *Aplonis panayensis*, Asian Glossy Starling
* Molukkstare, *Aplonis mysolensis*, Moluccan Starling
* Korthalestare, *Aplonis minor*, Short-tailed Starling
* Mikronesiastare, *Aplonis opaca*, Micronesian Starling
* Ponapéstare, *Aplonis pelzelni*, Pohnpei Starling
* Polynesiastare, *Aplonis tabuensis*, Polynesian Starling
* Samoastare, *Aplonis atrifusca*, Samoan Starling
* Rarotongastare, *Aplonis cinerascens*, Rarotonga Starling

## Kjelder

* *Første utgåve av denne artikkelen byggjer på «[[:en:Aplonis|Aplonis]]» frå , den 30. januar 2011, artikkelen gav følgjande referansar:*
:* 

### Fotnotar

## Bakgrunnsstoff
Avonelva i Canterbury

**Avonelva** i  Canterburyrenn gjennom sentrum av byen Christchurch på New Zealand, og ut i eit estuar som  ho deler med Heathcote-elva, Avon Heathcote-estuaret.

## Geologi
Geologisk er denne elva, som dei fleste av elvene på Sørøya, svært ung. Avon (i sitt noverande elveløp) kan daterast frå den siste istida på New Zealand.

## Elveløp
Avon følgjer eit svingete løp gjennom Christchurch frå utløpet sitt i den ytre vestlege forstaden Avonhead, gjennom Ilam, Riccarton og Fendalton, deretter gjennom Hagley Park og det sentrale forretningsstrøket i Christchurch (CBD).

Aust for CBD renn elva gjennom Avonside, Dallington, Avondale og Aranui, og ho renn til slutt ut i Stillehavet gjennom Avon Heathcote-estuaret (maori *Te Wahapū*) nær Sumner.

## Namngjeving
Avonelva var kjend blant maorifolket som Ōtākaro eller Putare Kamutu. Organisasjonen Canterbury Association hadde tenkt å kalla henne Shakespere . Elva fekk sitt noverande namn av John Deans i 1848 etter elva Avon i Skottland. Familien Deans reiste sin bustad nær Avonelva, der forstaden Riccarton no ligg.

Namnet vart offisielt endra til Avon River/Ōtakaro i samsvar med lova *Ngai Tahu Claims Settlement Act 1998*, ei av mange slike endringar etter overeinskomsten med iwien Ngāi Tahu.

## Punting
Kommersiell *punting* (båtturar i flatbotna prammar som vert staka fram) som turistattraksjon er tilgjengeleg på Avonelva i sentrum av byen, i Hagley Park og i Mona Vale, ein park i Fendalton

## Jordskjelv
Mykje av landområda langs Avonelva nedstraums frå dei sentrale bydelane vart øydelagt i september  2010, i februar 2011 og i juni 2011, og er klassifisert som *raud sone* av Canterbury Earthquake Recovery Authority. Lokale interesser i byen driv lobbyverksemd for å få dei raude sonene gjort om til parkområde som bind dei sentrale bydelane saman med elvemunningen. Kampanjen vert leia av ei gruppe kalla Avon-Otakaro Network (AvON), og som har fått støtte frå borgarmeisteren Bob Parker.

## Sjå òg
* Avonelva i Marlborough

## Referansar

**Denne artikkelen bygger på «[[:en:Avon River (Canterbury)|Avon River (Canterbury)]]» frå ,  den 30. januar 2012.*

## Bakgrunnsstoff

* Avon River Masterplan, Christchurch City Council
Mino

***Mino*** er ei biologisk slekt av starar. Dette er dei største av alle stareartar, og finst i tropiske fuktige låglandsskogar i Papua Ny-Guinea og omkringliggjande øyar. 

## Artslista
*Mino*-starar i rekkjefølgje etter Clementslista versjon 6.6 frå august 2011  med norske namn etter *Norske navn på verdens fugler*.
* Klovnestare, *Mino dumontii*, Yellow-faced Myna
* Gyllenstare, *Mino anais*, Golden Myna
* Gullmaskestare, *Mino kreffti*, Long-tailed Myna

## Kjelder

* *Første utgåve av denne artikkelen byggjer på «[[:en:Mino|Mino]]» frå , den 30. januar 2011, artikkelen gav følgjande referansar:*
:* 

### Fotnotar

## Bakgrunnsstoff
Streptocitta

***Streptocitta*** er ei biologisk slekt av starar. Begge artane har svart-kvit  fjørdrakt og ein lang hale, som kan gje dei ein tilsynelatande likskap med ei skjor. Sjølv om dei ikkje nært relaterte til verklege skjorer har dei derfor tidlegare blitt refererte til som skjorer. Dei to artane er avgrensa til skog i Wallacea i Asia.

## Artslista
*Streptocitta*-starar i rekkjefølgje etter Clementslista versjon 6.6 frå august 2011  med norske namn etter *Norske navn på verdens fugler*.
*Halsbandstare, *Streptocitta albicollis*, White-necked Myna
*Sulastare, *Streptocitta albertinae*, Bare-eyed Myna

## Kjelder

* *Første utgåve av denne artikkelen byggjer på «[[:en:Streptocitta|Streptocitta]]» frå , den 30. januar 2011, artikkelen gav følgjande referansar:*
:* Coates, B., & Bishop, K. (1997). *A Guide to the Birds of Wallacea.* Dove Publishing, Alderley, Queensland. ISBN 0 9590257 3 1

### Fotnotar

## Bakgrunnsstoff
Herbert Spencer

**Herbert Spencer** (Utt: spˈensə) () var ein britisk filosof. Samstundes med Charles Darwin, Ernst Haeckel og Thomas Huxley medverka han til å utarbeide evolusjonsteorien til eit omfattande filosofisk system. 

## Filosofi
Spencer meinte at samfunnsliv, kunst og vitskap er styrt av dei same lovene som gjeld for biologiske artars opphav og utvikling. Spencers syn var påverka av politisk økonomisk teori og nytta Darwins teori om naturleg seleksjon i eit samfunnsøkonomisk perspektiv. Spencer meinte samstundes at samfunnet går i retning av å bli stadig meir avansert og innfløkt, men at einskildindividet i løpet av denne prosessen blir friare enn før, og at konkurranse mellom menneske fremjar framsteget. I *Social Statistics* (1851) seier han at dei fattige ikkje klarar å tilpasse seg denne utviklinga, og derfor kan etterlatast for å døy. Dette synet heng saman med Spencers moralfilosofiske utilitarisme; Han hevdar at det vil kome seinare slekter til gode dersom ein let naturen gå sin gang og fjerne dei uønskte individa. Dette, seier Spencer, er det moralsk riktige standpunktet, fordi det har heile menneskeheita si lukke i tankane. likefullt var han også ein utprega individualistisk tenkjar. Han gjer greie for moralfilosofien sin i *Principles of Ethics* (1878).

Tankane til Spencer fekk mykje motbør frå 1880 og framover, frå vitskapleg såvel som religiøst hald. Spencer si filosofiske verksemd femnar om den optimismen som rådde i samtida, og arbeidet hans blei viktig for fleire fagdisiplinar, særleg pedagogikk, religionshistorie, sosiologi og antropologi. Han blir òg rekna som ein viktig premissleverandør for sosialdarwinismen.

## Kjelder

* Stromberg, Roland: *European Intellectual History since 1789*, s. 116-118. 6th edt. Prentice Hall. ISBN 0-13-105990-4

## Bakgrunnsstoff
Kristine Tofte

**Kristine Tofte** () er ein norsk forfattar og psykolog busett på Stord. Ho debuterte med fantasyromanen *Song for Eirabu : Slaget på Vigrid* i 2009.

Debutboka har handlinga lagd til heiden norrøn tid og er fyrste del av to i verket *Song for Eirabu*. Andre delen heiter *Song for Eirabu : Vargtid* og vart gjeven ut i juni 2012. Hennar tredje bok er *Udyr*. Boka komut i 2019, og er hennar første bok på bokmål.

## Bøker
* 2009 &ndash; *Song for Eirabu : Slaget på Vigrid*, Tiden Norsk Forlag
* 2012 &ndash; *Song for Eirabu : Vargtid*, Tiden Norsk Forlag
*2019 – *Udyr*, Gyldendal

## Referansar

## Bakgrunnsstoff
* Bloggen til Kristine Tofte
* Jorid Mathiassen: «Inspirert av det norrøne»  Intervju i *Bok & Samfunn*
* Utgjevingar av Kristine Tofte i BIBSYS Ask
Call of Duty: Modern Warfare 3

**Call of Duty: Modern Warfare 3** (forkorta til **Call of Duty: MW3**, eller berre **MW3**) er eit fyrstepersonsskytespel i Modern Warfare-serien. Det vart lansert den 8. november 2011 i Europa og Nord-Amerika på Microsoft Windows, Xbox 360, PlayStation 3 og Nintendo Wii, med ein eigen versjon for Nintendo DS utvikla av n-Space. Spelet er ein direkte oppfylgjar til Call of Duty: Modern Warfare 2 (2009), og er det åttande Call of Duty-spelet.

I løpet av november 2011 vart spelet gjeve ut i Australia, og i desember vart det gjeve ut ein japansk-dubba versjon i Japan. Innan 24 timar i sal, selde spelet 6,5 millionar eksemplar i USA og Storbritannia åleine og tente inn 400 millionar dollar, noko som gjer det til den største underhaldningslanseringa nokonsinne.

## Kjelder

**Denne artikkelen byggjer på «[[:en:Call of Duty: Modern Warfare 3|Call of Duty: Modern Warfare 3]]» frå , den 31. januar 2012.*
Planimeter

Eit **planimeter** eller ein **flatemålar** er eit instrument til å finne flateinnhaldet til plane figurar. Oppmålinga skjer som regel ved at omrisset til figuren vert følgd av ein stift, medan ei rulle som kviler på papiret er knytt til stiften og vil dreie på grunn av friksjonen. Rørsla til rullen kan lesast av på eit teljeverk og gjev målet for arealet til figuren. 

## Galleri

Amsler-Polarplanimeter-2.jpg|Amsler polarplanimeter.
Digitalplanimeter.jpg|Digitalplanimeter.
Linjærplanimeter.jpg|Linjærplanimeter.
Polarplanimeter.jpg|Polarplanimeter.


## Kjelder
*
Planimetri

**Planimetri** er læra om korleis ein skal rekne ut flateinnhaldet til plane figurar når ein kjenner visse lengder og vinklar på figuren. 

Planimetri er grunnleggande innan kartografi. 

## Kjelder
*planimetri. (2012-01-31) I *[[Store norske leksikon]]*. Henta frå http://snl.no/planimetri
Pluss

**Pluss** (`+`) er eit rekneteikn for addisjon og eit forteikn for positiv. Første gongen teikna + og - for addisjon og subtraksjon vart nytta i trykt skrift var i ein aritmetikk av den tyske matematikaren Johann Widmann frå 1489.

## Sjå òg
* minus

## Kjelder
*
Poincarés førehandstru

**Poincarés førehandstru** er ein hypotese sett fram av den franske matematikaren Henri Poincaré i 1904. Noko upresist seier førehandstrua at ei kvar lukka flate, som er enkeltsamanhengande i rommet, kan omdannast til ei kuleflate på ein kontinuerleg måte. Det vil sei utan at ein riv flata sund og set ho saman att. At flata er enkeltsamanhengande tyder at ho er samanhengande og at alle løkker på flata kan trekkast saman til eit punkt utan å forlate flata. Eit døme på ei flate som ikkje er enkeltsamanhengande er ein smultring. Ei løkke gjennom holet og rundt smultringen, kan ikkje trekkast saman utan å skjere gjennom smulitringen og dermed forlate flata. 

Poincarés førehandstru var lenge eit av dei store uløyste problema i matematikken. I 2002-2003 la den russiske matematikaren Grigorij Perelman fram eit bevis for førehandstrua. Det var så langt og komplisert at det tok fleire år før det vart endeleg verifisert av fleire høgtståande matematikarar. 

## Kjelder
*Poincarés formodning. (2012-01-31) I *[[Store norske leksikon]]*. Henta frå http://snl.no/Poincarés_formodning
Pol i matematikk

**Pol i matematikk** har fleire tydingar: 
* Pol i kompleks analyse, ei viss form for matematisk singularitet. 
* Pol og polar, eit punkt som skildrar plasseringa og orienteringa til ein linje med omsyn til ein gjeven sirkel. 
* Eit element av perspektive vinklar.
Pol i kompleks analyse

**Pol** i kompleks analyse er for ein funksjon *f(z)* av ein kompleks variabel *z*, eit slikt singulært punkt *a* at funksjonen *(z–a)<sup>r</sup>f(z)* for eit passe naturleg tal *r* er regulær i *a*. Dersom *r* er vald minst mogeleg, seier ein at polen er av orden *r* eller har multiplisiteten *r*.

## Døme
Polane til den rasjonale funksjonen 
:H(z)=\frac{B(z)}{A(z)} = \frac{b_2z^2+b_1z+b_0}{z^2+a_1z+a_0}
er røtene til nemnarpolynometet A(z). Polane til ein rasjonal funksjon er men andre ord dei verdiane av *z* som føret til at verdien til H(z) vert uendeleg stor. Likeeins blir røtene til teljarpolynomet B(z), dvs. verdiane av *z* som fører til at H(z)=0, kalla nullpunkt.

## Kjelder
*
Pol og polare

**Pol og polar** for eit kjeglesnitt er høvesvis eit punkt og ei linje som ligg i planet til kjeglesnittet, og som gjensidig bestemmer kvarandre. Dersom punktet (polen) er gjeve, vil polaren vere mengda av skjeringspunkt for tangentane til kjeglesnittet i dei to punkta der ein sekant gjennom polen skjer kjeglesnittet. Polaren er alltid ei rett linje, og ei vilkårleg linje som ligg i planet til kjeglesnittet er alltid polaren til eit bestemt punkt som pol, med unntak av tilfellet der linja går gjennom sentrum av kjeglesnittet.

## Kjelder
*pol. (2012-01-31) I *[[Store norske leksikon]]*. Henta frå http://snl.no/pol/matematikk_–_2
*M. Alfsen og K. Alfsen, *Analytisk plangeometri for reallinjen*, Aschehoug, 1961.
Can't Be Tamed

***Can't Be Tamed*** er eit album av Miley Cyrus frå 2010. Det er det tredje studioalbumet til  Cyrus, og kom ut 18. juni i USA og 21. juni i Noreg. 

## Sporliste
Aserbajdsjan i Eurovision Song Contest 2008

**Aserbajdsjan** deltok i Eurovision Song Contest 2008 med songen «Day After Day», framført av Elnur Hüseynov og Samir Cavadzadə. Elnur Hüseynov og Samir Cavadzadə vann den nasjonale uttakinga, **Odlar Yurdu**.

## Finalen
Finalen vart halden 2. februar 2008 i Aserbajdsjan. Elnur Hüseynov og Samir Cavadzadə vann og fekk representere Aserbajdsjan i Eurovision Song Contest 2008 med songen «Day After Day».

## Røystegjeving
### Semifinalen

### Finalen

## Kjelder

**Denne artikkelen bygger på «[[:en:Azerbaijan in the Eurovision Song Contest 2008|Azerbaijan in the Eurovision Song Contest 2008]]» frå ,  den 31. januar 2012.*
Poeoptera

***Poeoptera*** er ei biologisk slekt av starar. Ho inneheld tre artar, alle lever i skoghabitat i Afrika. Desse starane er rugar i hole tre, og nyttar til dømes gamle hòl gjort av hakkespettar eller skjeggfuglar. Ein art, spisshalestare, er kolonirugar. Alle tre er lever i trekroner, og kosthaldet er for det meste eller utelukkande frukt. Hannar har ei meir glansfull fjørdrakt enn hoene.
__NOTOC__
## Artslista
*Poeoptera*-starar i rekkjefølgje etter EBird/Clements Checklist v2018 med norske namn etter *Norske navn på verdens fugler*:  
* Munkestare, *Poeoptera femoralis*, Abbott's Starling, Richmond, 1897, (VU)
* Spisshalestare, *Poeoptera lugubris*, Narrow-tailed Starling, Bonaparte, 1854, (LC)
* Blåstare, *Poeoptera stuhlmanni*, Stuhlmann's Starling, Reichenow, 1893, (LC)
* Bekstare, *Poeoptera kenricki*, Kenrick's Starling, Shelley, 1894, (LC)

## Kjelder

* *Første utgåve av denne artikkelen byggjer på «[[:en:Poeoptera|Poeoptera]]» frå , den 30. januar 2011, artikkelen gav følgjande referansar:*
:* 

### Fotnotar

## Bakgrunnsstoff
Polemikk

**Polemikk** (frå gresk *polemike (tekhne)*, 'krigskunst', av *pólemos*, 'krig, strid') viser til offentleg ordstrid, særleg i skriftleg form. Omgrepet kan visa til heftig skriftleg debatt, diskusjon og argumentasjon i aviser og tidsskrift, tekstar med brodd mot andre sine meiningar og meir eller mindre sakleg kritikk, gjendriving og imøtegåing av andre sine påstandar og meiningar. Det å drive med polemikk blir kalla «å polemisera», medan einkvan som driv med polemisering kan kallast ein «polemikar».

Det har vore fleire kjende polemikkar gjennom historia. I Noreg var Johan Sebastian Welhaven og Henrik Wergeland litterære fiendar. Welhaven skreiv mellom anna «Henrik Wergelands Digtekunst og Polemik ved Aktstykker oplyste» i 1832. Ei diktsamling av dikta til Welhaven frå 1990 hadde tittelen *Diktekunst og polemikk : Johan Sebastian Welhavens dikt*.

På 1960-talet markerte Jens Bjørneboe seg som ein skarp polemikar, også omtalt som «rasende polemiker».

Eit antonym (motsett meining) til polemikk er apologia, eller forsvarsskrift.

## Kjelder

----
**Delar av denne artikkelen bygger på «[[:nb:Polemikk|Polemikk]]» frå ,  den 31. januar 2012 og 17. oktober 2022.*
Echallens

**Echallens** er ein kommune i distriktet Gros-de-Vaud i kantonen Vaud i Sveits.  Kommunen har  innbyggjarar () og eit areal på . Echallens er hovudstad i distriktet Gros-de-Vaud.

## Kjelder

**Denne artikkelen bygger på «[[:en:Echallens|Echallens]]» frå ,  den 31. januar 2012.*  
 

## Bakgrunnsstoff
Dío-Ólymbos

**Dío-Ólymbos** (gresk Δίο-Όλυμπος) er ein kommune i periferieininga Piería i periferien Sentral-Makedonía i Hellas. Han ligg på nord- og austsida av fjellet Ólymbos og grensar i sør mot periferieininga Lárisa i Thessalía. I aust ligg Thermaikósbukta.

## Administrativ inndeling
Kommunen vart danna i 2011 ved at ein slo saman dei tidlegare kommunane
* Dío
* Aust-Ólymbos
* Litókhoro
Dei tre tidlegare kommunane er no kommunaleiningar.

## Byar og tettstader
Dei største byane og tettstadene i kommunen er:

## Referansar
Øyvind Bremer Karlsen

**Øyvind Bremer Karlsen** () var ein norsk forfattar busett i Askim. Han gav ut ei rekke bøker. I 2005-2006 var han redaktør for årboka til Østfold Mållag *Aust i Vika*, og han har også bidratt til seinare utgåver av desse bøkene.

Bremer Karlsen mottok Østfoldmålprisen i 1998.

## Bokutgivingar av Øyvind Bremer Karlsen

*DET LØMMÆR BRA! Og andre godbetar frå den Indre Østfoldske ordskattekista (Årbok for Østfold mållag 2022)
**Gødtære enn prim.* *Ordtak, hermer og munnhell i Østfold.* - 2013
**Kjerringa som ikkje hadde tider til å daude. Vikværske folkeeventyr og skrøner.* - 1997  
**Odin går beserk! All verdas frimerke med motiv frå norrøn mytologi og historie.* - 1992  
**Plutselig fokus. Eit album.* - 1980  
**Brone hestær fins ikkje.* - 1979  
**Der kommer Hansen gåandes.* - 1978

## Omsetjingar
* *Sagaen om Ramnkjell Frøysgòde* (originaltittel: *Hrafnkels saga Freysgoða*) - 2009
* *Sosialismens utvikling fra utopi til vitenskap* (originaltittel: *Die Entwicklung des Sozialismus von der Utopie zur Wissenschaft*) av Friedrich Engels - 1982
* *Tømmerdalen* (originaltittel: *Timmerdalen*) av Martin Koch - 1981/1982

## Bakgrunnsstoff
### Digitaliserte bøker
* ''Odin går beserk! All verdas frimerke med motiv frå norrøn mytologi og historie.'' på bokhylla.no (Nasjonalbiblioteket)
* ''Kjerringa som ikkje hadde tider til å daude. Vikværske folkeeventyr og skrøner.'' på bokhylla.no (Nasjonalbiblioteket)
Gracula

***Gracula*** er ei biologisk slekt tropiske medlemmar av starar med fellesnamnet **beostarar**. Denne slekta har representantar i tropisk Sør-Asia frå India, Bangladesh og Sri Lanka austover til Indonesia, og beostare, ein populær burfugl, har vorte introdusert til USA.

Beostarar er hekkefuglar typisk i skog og dyrka område. Reiret er bygd i eit hòl og vanleg kullstorleik er to eller tre egg.

Desse 25-30 cm lange fuglane har glansfull, svart fjørdrakt og store kvite vengeflekker som er synlege i flukt. Nebba og dei sterke beina er lyst gule eller oransje, og dei har gule hudfolder på hovudet, med form og posisjon som varierer med arten. Kjønna er like, men ungfuglar har mattare farga nebb.

Som dei fleste starar, er beostarar ganske altetande, dei et frukt, nektar og insekt.
__NOTOC__
## Artslista
Inntil nyleg var berre to artar anerkjente, *G. religiosa* og *G. ptilogenys*; tidlegare var alle *Gracula* rekna som ein og svært variabel art. Men i dag er ytterlegare tre underartar av *G. religiosa* aukande grad rekna som distinkte artar. *Gracula*-starar i rekkjefølgje etter Clementslista versjon 6.6 frå august 2011  med norske namn etter *Norske navn på verdens fugler*.
* Beostare, *Gracula religiosa*, Common Hill Myna
* Malabarbeostare, *Gracula indica*, Southern Hill Myna
* Engganobeostare, *Gracula enganensis*, Enggano Myna
* Niasbeostare, *Gracula robusta*, Nias Myna
* Veddabeostare, *Gracula ptilogenys*, Ceylon Myna

## Kjelder

* *Første utgåve av denne artikkelen byggjer på «[[:en:Gracula|Gracula]]» frå , den 30. januar 2011, artikkelen gav følgjande referansar:*
:* 
:* 

### Fotnotar

## Bakgrunnsstoff
Savièse

**Savièse** er ein kommune i distriktet Sion i kantonen Valais i Sveits.  Kommunen har  innbyggjarar () og eit areal på . Kommunesenteret ligg 820 meter over havet, 2-3 km nordvst for byen Sion.

Kommunen ligg på høgresida av Rhône. Kommunen dekkjer halve distriktet og grensar i nord til Bern-Alpane og er knytt til Saanenland via Sanetschpasset. Han består av dei seks landsbyane Saint-Germain (kommunesenteret), Chandolin, Granois, Drône, Roumaz og Ormone samt fleire grender

## Kjelder

**Denne artikkelen bygger på «[[:en:Savièse|Savièse]]» frå ,  den 21. mars 2012.*  
 

## Bakgrunnsstoff
* Offisiell nettstad (fransk)
Fredrikstad Mållag

**Fredrikstad Mållag** er lokallaget av Østfold Mållag i Fredrikstad. Alle mållaga i Østfold er organiserte under Noregs Mållag. Leiar for Fredrikstad Mållag i 2022 er Magne Aasbrenn.

## Bakgrunnsstoff

* Peikar til Fredrikstad Mållag under Noregs Mållag
Sarpsborg Mållag

**Sarpsborg Mållag** er lokallaget av Østfold Mållag i Sarpsborg. Alle mållaga i Østfold er organiserte under Noregs Mållag. Leiar for Sarpsborg Mållag i 2025 er Ola Sørengen.

## Bakgrunnsstoff

* Informasjon hjå Noregs Mållag.
Indre Østfold Mållag

**Indre Østfold Mållag** er lokallaget av Østfold Mållag i Indre Østfold. Alle mållaga i Østfold er organiserte under Noregs Mållag. Leiar for Indre Østfold Mållag Mållag i 2021 var Morten Tutturen.

## Bakgrunnsstoff

* Nettside hjå Noregs Mållag.
Lutry

**Lutry** er ein kommune i den sveitsiske kanton Vaud, i distriktet Lavaux-Oron. Kommunen har  innbyggjarar () og eit areal på . Kommunesenteret ligg 373 meter over havet, seks kilometer aust for bysentrum i Lausanne..

Kommunen ligg på fleire terrassar mellom Genfersjøen og Jorat-regionen.  Han består av landsbyen Lutry og grendene Curtinaux, Savuit, Le Châtelard, Corsy, La Conversion, Echerins, Bossières, Le Daley, Montagny, Le Petit Bochat, Le Miroir og La Croix.

## Kjelder

**Denne artikkelen bygger på «[[:en:Lutry|Lutry]]» frå ,  den 22. mars 2012.*  
 

## Bakgrunnsstoff
*Offisiell nettside
Bristol i Maine

**Bristol** (tidlegare kalla *Pemaquid*) er ein by i Lincoln County i Maine i USA. Han har litt over 2500 innbyggjarar. Bristol er eit fiske- og fritidsområde og omfattar landsbyane New Harbor, Pemaquid, Round Pond, Bristol Mills og Chamberlain.  Her ligg òg den arkeologiske staden Pemaquid, eit amerikansk nasjonalhistorisk landemerke. På 1600- og tidleg på 1700-talet definerte Ny-Frankrike Kennebec River som den sørlege grensa til Acadia, noko som gjorde at Bristol då høyrte til Acadia. Landsbyen og fortet som stod her vart derfor fleire gonger raida. 

## Kjelder

**Denne artikkelen bygger på «[[:en:Bristol, Maine|Bristol, Maine]]» frå ,  den 1. februar 2012.* 

## Bakgrunnsstoff

*
Dío i Piería

**Dío** (gresk Δίο) er ein landsby og ein tidlegare kommune i periferieininga Piería i periferien Sentral-Makedonía i Hellas. Dío inngår frå 2011 som ei kommunaleining i kommunen Dío-Ólymbos.

Ved folketeljinga i 2021 hadde kommunaleininga Dío 9&nbsp;067&nbsp;innbyggjarar, medan tettstaden med same namn hadde 1&nbsp;120&nbsp;innbyggjarar.

## Referansar
Kondariótissa

**Kondariótissa** (gresk Κονταριώτισσα) er ein landsby i periferieininga Piería i periferien Sentral-Makedonía i Hellas. Kondariótissa var hovudsete i den tidlegare kommunen Dío, som no er ei kommunaleining i kommunen Dío-Ólymbos.

## Referansar
Albany i New York

**Albany** er hovudstaden i den amerikanske delstaten New York. Albany har opp under 100&nbsp;000 innbyggjarar og er hovudsete for fylket Albany County. Albany ligg 233&nbsp;km nord-austom byen New York City på vestbreidda av Hudson River.

Byen har nære band til dei nærliggande byane Troy, Schenectady og Saratoga Springs, og i lag dannar dei ein region kalla Capital District. I 2010 hadde dette området kring 870&nbsp;000 innbyggjarar og er det 58. største storbyområdet i USA.

Albany vart grunnlagd i 1614 av Dei sameinte Nederlanda og vart hovudstad i New York i 1797. Han er ein av dei eldste permanent busette stadane frå dei opphavlege tretten koloniane.

## Historie
England tok byen frå Nederland i 1664, og gav han namnet Albany etter kong Jakob II som òg var hertug av Albany i Skottland.

I 1807 starta ein å køyre dampskip på Hudson River mellom Albany og New York City. Frå 1819 var byen forbunde med Dei store sjøane over Eriekanalen.

I 1831 byrja jarnbana å vekse fram som føretrekt transportmiddel. Lokomotivet DeWitt Clinton nytta berre 46 minutt frå Albany til Schenectady, og var inntil vidare det første damplokomotivet i heile New York.

## Transport
Motorvegen I-87 knyter Albany til den sørlege delen av New York, og New York City (260&nbsp;km). I nord går motorvegen til Montreal i Canada (350&nbsp;km). Den andre motorvegen I-90 knyter byen til aust med Springfield, Massachusetts (140&nbsp;km) og mot vest med Syracuse (230&nbsp;km).

## Kjelder

**Denne artikkelen bygger på «[[:nb:Albany (New York)|Albany (New York)]]» frå , den 1. februar 2012.* 

## Bakgrunnsstoff

*
Aust-Ólymbos

**Aust-Ólymbos** (gresk Ανατολικός Όλυμπος, *Anatolikós Ólymbos*) er ein tidlegare kommune i periferieininga Piería i periferien Sentral-Makedonía i Hellas. Aust-Ólymbos inngår frå 2011 som ei kommunaleining i kommunen Dío-Ólymbos.

## Referansar
Casco i Maine

**Casco** er ein by i Cumberland County i Maine i USA. Han hadde om lag 3&nbsp;650 innbyggjarar i 2020. Casco omfattar landsbyane Casco, South Casco og Webb's Mills. Byen ligg ved austbreidda av Sebago Lake og er ein del av Sebago Lake State Park. Casco er òg ein del av storbyområdet Portland&ndash;South Portland&ndash;Biddeford i Maine og ligg like under 50 km frå sentrum av Portland. 

## Kjelder

**Denne artikkelen bygger på «[[:en:Casco, Maine|Casco, Maine]]» frå ,  den 1. februar 2012.* 

## Bakgrunnsstoff

*